Alabod (tanom)

Ang Proiphys amboinensis (syn. Eurycles amboinensis) nga gitawag sa Binisaya og alabod o abod  gisunod sa ngalan sa pulo sa Ambon, karon sakop sa Indonesiya. Lakip kini sa kahenera nga Proiphys sa kabanay nga Amaryllidaceae.
 Una kining gihulaway ni Carl von Linné ug gitagaan og ngalan ni William Herbert.  Walay nalista siak ubos niini.

Kasagaran ni mamulak inig tali Pasko. Giisip ni nga lumad sa Thayland, sa Indonesiya (Maluku, Selebes., Bali, pulo sa Lombok, pulo sa Timor), sa Pilipinas, sa kapupud-ang Bismark, sa Wanatu, sa pulo sa Nyugini, sa Queensland, Ostraliya ug sa kasadpang Ostraliya. Nahipadawlumad na sab ni sa Setśhelles, sa Sri Lanka, Kapupud-ang Solomon, sa Niwe, sa kapupud-an sa Sociedad, sa kapupud-an sa Karolin ug sa kapupud-an sa Mariyanas.

Paghulagway 
Dunay halos lingin nga dahon ang alabod nga kinuyogan sa madanihon, humot ug maputi nga pinungpong nga kabulakan nga may mga dalag nga alitutonlan. Ang dahon mahimong mosukod og lapas sa 25 sentimetros ug ang palwa ngadto sa 46 sentimetros kataasa. Ang lunlon puti nga bulak tag 5 sentimetros ang gilapdon nga magpungpong ngadto sa 18 ka bulak sa lindog nga mokapin sa 50 sentimetros kataasa. Ulahing bahin sa Disyembre magsugod ang pagpamulak ug pagasundan sa paggula sa dagtom-lunhaw nga daw kapsula nga 25-30 milimetros ang diyametro. Inig abot sa ting-init, mangalaya ang dahon.

Pagpatubo 
Maoy ganahan sa akabod ang dayag apan medyo pinandongan nga tropikal nga kalasangan. Inig ka tinghabagat paspas ning motubo. Nagkinahanglan ni og pandong batok sa naglagiting nga kaudtohon ug nanginahanglan sab og daghan nga ulan. Mosanay ni pinaagi sa liso ug puyde sab sa lusok niining naa sa ilawom sa yuta.

Medisinal nga kapuslanan
Puydeng gamiton ang dahon sa alabod aron ihakop sa may dapidapi alang sa pagpasayon sa pagpangihi.

Galeriya sa hulagway

Ang mga pakisayran

Mga sumpay sa gawas

Proiphys
Tanom nga asparagos